Diari Oficial de la Generalitat Valenciana


Sumari del DOGV 4873, del 29-10-2004 (2004/10001)

RESOLUCIÓ de 19 d'octubre de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions .Línia elèctrica subterrània 132 kV per a l'alimentació de la planta regasificadora de GNL de Sagunt., en el terme municipal de Sagunt. Expedient d'expropiació 2004/34 (ATLINE/735/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/10418


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 19 d'octubre de 2004, del conseller d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions ?Línia elèctrica subterrània 132 kV per a l'alimentació de la planta regasificadora de GNL de Sagunt?, en el terme municipal de Sagunt. Expedient d'expropiació 2004/34 (ATLINE/735/46). [2004/X10951]
  
Per Resolució del Servici Territorial d'Energia, de 12 de maig de 2004, s'ha autoritzat, declarat la utilitat pública i aprovat l'execució de les instal·lacions corresponents al projecte ?Línia elèctrica subterrània 132 kV per a l'alimentació de la planta regasificadora de GNL de Sagunt (València)?, al terme municipal de Sagunt. Declarada la utilitat pública i la urgent ocupació, de conformitat amb el que disposen la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, hi escau l'inici de l'expedient d'expropiació.
  
En virtut d'això, el conseller d'Infraestructures i Transport, en compliment del que disposa l'article 52 de la Llei d'Expropiació Forçosa, de 16 de desembre de 1954, ha resolt convocar els titulars de béns i drets afectats perquè compareguen en l'Ajuntament on es troben les finques afectades, com a punt de reunió per a, de conformitat amb el procediment que establix l'esmentat anteriorment article 52, portar a terme l'alçament de les actes prèvies a l'ocupació i, si escau, el de les d'ocupació definitiva.
  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona autoritzada com cal i presentar els documents acreditatius de la seua titularitat i l'últim rebut de la contribució, i poden anar acompanyats, a càrrec seu, dels seus perits i d'un notari, si ho estimen oportú.
  
L'alçament d'actes tindrà lloc el pròxim dia 1 de desembre de 2004, a partir de les 11.00 hores, a l'Ajuntament de Sagunt.
  
L'orde d'alçament d'actes es comunicarà a cada interessat per mitjà de l'oportuna cèdula de citació i figurarà la relació de titulars convocats en el tauler d'edictes de l'Ajuntament indicat i al final d'este anunci.
  
Cal comunicar que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de notificació de la present resolució als titulars desconeguts, amb domicili ignorat o a aquells que, intentada la notificació, no se'ls haguera pogut realitzar.
  
En l'expedient d'expropiació, Iberdrola Distribución Eléctrica, SAU, assumirà la condició de beneficiària.
  
València, 19 d'octubre de 2004.- El conseller: José Ramón García Antón.